IBC 2016: Panasonic predstavil dvojicu 4K kamier s 1" BSI MOS snímačom
Dnes otvorila v Amsterdame brány výstava profesionálnej produkčnej a vysielacej techniky International Broadcast Conference /IBC 2016. My sme ako jediná redakcia zo Slovenska mali exkluzívnu možnosť zúčastniť sa a priniesť vám zaujímavosti z tejto prestížnej akcie.
Panasonic na tlačovej konferencii predstavil niekoľko noviniek. Zaujalo nás hlavne uvedenie dvojice 4K kamier z novej rady UX, modelov AG-UX90 a AG –UX180. Zásadnou inováciou je použitie 1" BSI MOS snímača ktorý zaručuje vysokú natívnu citlivosť snímača s menšou hladinou šumu a vyšším dynamickým rozsahom. Kamery vynikajú aj novým systémom 5 osovej hybridnej stabilizácie, jej rozsah bol rozšírený až o takmer 900 % v porovnaní so starším modelom AG-AC160A. Obe novinky využívajú aj najnovšiu generáciu zaostrovania s Micro Drive zaostrovacou jednotkou ktorú využíva aj top model AG-DVX200. Kamera AG-UX90 je entry level 4K kamera s nahrávaním Ultra HD 4K 25/30p s maximálnym dátovým tokom 100 Mb/s.
Umožňuje nahrávanie vo formátoch AVCHD, MP4 alebo MOV. Objektív s motorizovaným zoomom má 15 násobný rozsah s ekvivalentnou dĺžkou (k 35 mm políčku) 24,5 – 367,5 mm (FHD), a 35,4 – 531 mm (UHD) a svetelnosť F2.8=F4,5. Model AG-UX180 mieri viac do tvorivých štúdií, objektív s rovnakou svetelnosťou má rozsah 24,5 – 508 mm pre FHD aj UHD. Kamera je naviac vybavená SDI výstupom a pri nahrávaní podporuje aj režimy 4K 50/60p alebo DCI 4K 24p s maximálnym dátovým tokom 150 Mb/s. Má tiež rozšírené možnosti záznamu na 2 karty o stále nahrávanie na druhú kartu na pozadí alebo nahrávanie v inom kodeku a rozlíšení Full HD súbežne s nahrávaním 4K na prvú kartu. Obe kamery umožnia aj diaľkové ovládanie cez WiFi z iPadu prostredníctvom prídavného WiFi adaptéra AJ-WM50/WM30 a aplikácie AG-ROP. AG UX90 bude dostupná v októbri 2016 za 2 300 Eur, vyšší model AG UX180 v novembri 2016 za 3 800 Eur.
Viac fotografií nájdete v galérií.Zobrazit Galériu
Mohlo by Vás zaujímať
Architektúra Ice Lake s podporou pre počítačové videnie a rozpoznávanie reči má dostať procesory Intelu do smartfónov
Očakáva sa, že na konci roka 2018 Intel uvedie novú rodinu procesorov s kódovým označením Ice Lake. Bude to ďalšia významná architektúra od tohto výrobcu procesorov, nasledujúca po architektúre Skylak ...
Dánsky youtuber MrFirelakeDK uverejnil na svojom YouTube virálne video, v ktorom chcel ukázať, koľko jeho elektromobil Tesla Model S 85D dokáže prejsť od chvíle, keď sa na prístrojovej doske zobrazí v ...
Novinka v portfóliu HP reaguje na zmeny, ku ktorým v školských triedach v súčasnosti dochádza. Čoraz častejšie sa upúšťa od tradičných metód výučby, ktoré sú založené na prednáškach. Naopak, väčšia po ...